Wɔatwerɛ nsɛm wei ɛwɔ Asante kasa mu Kumase: (Oseikrom) yɛ Ghana kuro kɛseɛ a ɛso sene Ghana nkuro nyinaa gyesɛ Nkran. Nnipa a ɛwɔ Kumase bɛyɛ ɔpepepem mmuebsa (3,000,000). Kumase abakɔsɛm firi Asantehene Nana Osei Tutu a ɔdi Kan berɛ so. Abakɔsɛm kyerɛ sɛ, ɛnam Nana Osei Tutu adamfo bi a wɔferɛ no Kɔmfo Anokye so na, Kumaseman yɛɛ kɛse. Wɔkyerɛɛ sɛɛ Kɔmfo Anokye duaa nnua mmienu wɔ baabi a ɛnɛ yi yɛferɛ no Kumase yi ɛne baabi a na wɔfrɛ no Kumawu. Dua no a woduaa no Kumawu no wuiɛ maa ɛkaa Kumase dua no. Ɛno na ɛboa maa Kumase bɛyɛɛ Asanteman kuro kɛseɛ ne wɔn ahenkuro. Ɛyɛ Asantefoɔ kuro kɛseɛ a ɛhɔ na Asantehene, Otumfuoɔ Osei Tutu a ɔtɔ so mmienu ahemfie wɔ. Ɛwɔ edwa kɛseɛ a adwadifoɔ ɛfiri atifi, anaafoɔ, apueɛ ne atɔeɛ nyinaa bɛdi dwa dabiara. Asanteman afahyɛ kɛse pa ara be Akwasidae. Asantehene: Asantehene a, ɔte Sikadwa Kɔkɔɔ so, ɛbɛyɛ mfie edu nie na obɛdii ne wɔfa, Otumfuoɔ Opoku Ware a ɔtɔ so mmienu adeɛ. Asanteman dɔ wɔn ahemfo de ɛbuo ma wɔn nyinaa sɛdeɛ ɛsɛ wɔ ]Ghanafoɔ ahemfo nyinaa mu.